TREĆI PUT ZA REDOM NA DRŽAVNU SMOTRU LIDRANO

LIDRANO - smotra literarnog, dramskog i novinarskog stvaralaštva i ove će nas godine ugostiti u Šibeniku od 17. do 19. travnja. Iznimno smo ponosni što smo već tri godine sudionici ovog prestižnog natjecanja na državnoj razini i to u kategoriji kazivanje poezije. Već drugu godinu za redom naša je predstavnica učenica 4.e razreda Lucija Tokić, čija je mentorica Ivana Tolušić – Lacković. Ove će se godine predstaviti recitalom Irene Vrkljan *Zaljubljeni dan*. Veselimo se što ćemo tri dana boraviti u stvaralačkom i kreativnom ozračju najboljih iz svih krajeva Hrvatske, obogatiti se novim znanjima i idejama, napuniti baterije za nove radne pobjede...